ಮುತುವನ್ ಬಾಸೆ

ಮುತುವನ್ ಪನ್ಪುನವು ತಮಿಳು ಬಾಸೆಗ್ ಸಮ್ಮಂದೊ ಆಯಿನ ಬುಡಕಟ್ಟ್‌ ದ್ರಾವಿಡ ಬಾಸೆ, ಮುಕ್ಯವಾದ್ ಕೇರಳೊದ ಎರ್ನಾಕುಲಂ ಜಿಲ್ಲೆದ ಪೂಯಂಕುಟ್ಟಿ - ಇಡಮಲಯಾರ್ ಅಣೆಕಟ್ಟ್ ಪ್ರದೇಸೊಡು ಮುತುವನ್ ಸಮುದಾಯೊದ ಜನೊ ಪಾತೆರ್‌ಬೆರ್.,,https://scriptsource.org/cms/scripts/page.php?item_id=language_detail&key=muv

 ಇತಿಯಾಸೊ 
ಮುತುವನ್ ಬಾಸೆ ಮಧುರೈಡ್ದ್ ವಲಸೆ ಬತ್ತಿಪ್ಪೊಡು. ಮುತ್ತುಕು ಪದೊತ ಮೂಲ ಅರ್ತೊ ದೇಹೊದ ಪಿರವುದ ಮೈಯಿ. ಅಗ್‌ಲ್ ಗುಡ್ಡೆಬೆಟ್ಟೊಲೆಗ್ ವಲಸೆ ಪೋನಗ ಅಗ್ಲೆನ ಜೋಕ್ಲೆನ್ ಬುಕ್ಕೊ ಸೊತ್ತುಲೆನ್ ಬೆರಿತ ಮಿತ್ತ್ ತುಂಬೊಂದು ಪೋವುನೆಡ್ದಾರೊ ಈ ಪುದರ್ ಬತ್ತ್ಂಡ್ ಪನ್ಪೆರ್.  ಇನಿಕ್ಲಾ ಮುತುವನ್ ಸಮುದಾಯೊದಗ್ಲ್ ಅಗ್ಲೆನ ಜೋಕ್ಲೆನ್ ಬೆರಿತ ಮಿತ್ತ್ ತುಂಬೊಂದು ಪೋಪೆರ್.https://bcmcollege.ac.in/wp-content/uploads/2022/09/Changes-in-tribal-culture-A-study-among-Muthuvan-tribe-in-Idukki-district-by-Jose-Cherian-Aleesha-Elizabeth-Korulla-and-Sheena-M-U.pdf

 ಮುತುವನ್ ಉಪಬಾಸೆಲು 
ಮುತುವನ್ ಜನೊ ಕೇರಳ ಬುಕ್ಕೊ ತಮಿಳುನಾಡ್ದ ಗಡಿ ಕಾಡ್‌ಗುಡ್ಡೆಲೆಡ್ ವಾಸೊ ಮಲ್ತೊಂದುಲ್ಲೆರ್.  ಮುತುವನೆರೆಡ್ ರಡ್ಡ್ ಬೇತೆಬೇತೆ ಗುಂಪುಲು ಉಲ್ಲೊ ಬುಕ್ಕೊ ಅಗ್ಲ್ ಒಂತೆ ಮಟ್ಟ್‌ಗ್ ರಡ್ಡ್ ಬಿನ್ನೊ ಬಾಸೆಲೆನ್ ಪಾತೆರ್ಬೆರ್.  ಅಂಚಾದ್ ಅಗ್ಲೆನ್ ಮಲಯಾಳಂ ಮುತುವನ್ ಬುಕ್ಕೊ ಪಾಂಡಿ ಮುತುವನ್ ಪಂಡ್ದ್ ಲೆಪ್ಪುವೆರ್.

 ಮುತುವನ್ ಪದಕೋಸೊ 
ರಾಜ್ಯೊದ ಸುರೂತ ಬುಡಕಟ್ಟ್ ಗ್ರಾಮ ಪಂಚಾಯತ್ ಎಡಮಲಕ್ಕುಡಿದ ಮುತುವನ್ ಬುಡಕಟ್ಟ್ ಸಮುದಾಯೊ ಮಲಯಾಳಂ ಮುತುವನ್ ಭಾಷಾ ನಿಖಂಡು ಪನ್ಪುನ ಪದಕೋಸೊನು ಪ್ರಕಟ ಮಲ್ತ್ಂಡ್.  ಮುತುವನೆರ್ ಮಲಯಾಳಂದ ಬಿನ್ನೊ ಉಪಬಾಸೆನ್ ಪಾತೆರ್‌ಬೆರ್.  ಆಂಡ ಅಗ್ಲ್ ಅಗ್ಲೆನವೇ ಆಯಿನ ಬಾಸೆನ್ ಇತ್ತೊಂದು, ಸಮುದಾಯೊಡು ಬೇತೆನೇ ಬಾಸೆನ್ ಗಳಸುವೆರ್.  ಈ ಬಾಸೆ ಮಲ್ಯಾಳಿದಕ್ಲೆಗ್ ಗ್ರೀಕ್‌ದ ಲೆಕೊ ಆತ್ಂಡ್.

 ಜನಸಂಕ್ಯೆ 
ಮುತುವನ್ ಬಾಸೆ ದ್ರಾವಿಡ ಬುಡಕಟ್ಟ್ ಬಾಸೆ. ಈ ಬಾಸೆ ತಮಿಳ್‌ಗ್ ಸಮ್ಮಂದೊ ಇತ್ತ್‌ದ್, 16,800 ಜನೊ ಈ ಬಾಸೆನ್ ಪಾತೆರ್‌ಬೆರ್.

 ಉಲ್ಲೇಕೊಲು 

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್